Mēs Silvia apartamentos uzturējāmies mēnesi. Dzīvoklis ir ļoti mājīgs, gaišs, tīrs un gaumīgi iekārtots. Pilnībā atbilst aprakstam - ierodoties, sapratām, ka tas ir tas, ko gaidījām. Virtuve ir labi aprīkota. Guļamistaba ir ļoti plaša un gaiša. Gulta ērta, gultasveļa labas kvalitātes. Vannas istaba plaša, dvieļi nevainojami balti. Apartamentos ir izcils interneta pieslēgums. Rajons, kurā atrodas dzīvoklis, ir nost no tūristu plūsmām, vienlaicīgi 20 minūšu nesteidzīga gājiena attālumā līdz Florences vēsturiskajam centram. Apkārtnē ir jaukas, vietējo iedzīvotāju iecienītas konditorejas un restorāni, piemēram Affe di Bacco. Ir daudz veikalu, tai skaitā Coop ar ļoti plašu un kvalitatīvu pārtikas preču sortimentu. Jāatzīmē Silvia rūpes par mūsu labklājību, regulāri izrādot interesi un gatavību palīdzēt. Mēs Florencē esam atpūtušies vairākas reizes un šī noteikti bija pati labākā. Arī nākošā Florences apmeklējumā labprāt izmantosim Silvijas viesmīlību.
Liels paldies Silvia, Sonia un Simone!